ZAPISNIK

11. sjednice Vijeća Mjesnog odbora Dragonožec, održane 16. veljače 2022. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19,00 sati.

NAZOČNI: 
Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Gradski ured za mjesnu samoupravu: Stjepan Tomislav Križanić

Predsjednik Vijeća Marijan Hrgović  pozdravlja prisutne, otvara sjednicu, utvrđuje da su sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik je rekao da će se na idućoj sjednici raspravljati o zapisniku sa 10. sjednice. 
Predsjednik otvara raspravu o dnevnome redu. Predlažu se dodatne točke: Imenovanje puteva u naselju Dragonožec i Zahtjev NK Mladost. Daje na glaanje nadopunu dnevnoga reda.
Jednoglasno (5„za“) su usvojene dodatne točke. 	Predsjednik daje na glasanje dnevni red sa nadopunama.  
Jednoglasno (5„za“) je usvojen 
DNEVNI RED
1. Izgradnja Područne škole u naselju Dragonožec – donošenje zaključka
2. Imenovanje puteva u naselju Dragonožec
3. Zahtjev NK Mladost
4. Pitanja i prijedlozi

Ad. 1. – Izgradnja Područne škole u naselju Dragonožec – donošenje zaključka

Marijan Hrgović otvara prvu točku dnevnoga reda, Daje informacije uz točku te otvara raspravu u kojoj su sudjelovali svi članovi Vijeća. Isto tako daje informacije sa sastanka u Gradskom uredu za obrazovanje
Stjepan Cerovski dao je informacije sa sastanka u Gradskom uredu za obrazovanje i podjelio je svoje mišljenje sa članovima Vijeća i izgradnji osnovne škole.  
Marijan Hrgović zatvara raspravu te daje na glasanje slijedeći zaključak 	
Jednoglasno (5 „za“) je usvojen
ZAKLJUČAK
o izgradnji Osnovne škole u naselju Donji Dragonožec

1. Vijeće Mjesnog odbora Dragonožec razmotrilo je prijedlog Gradskog ureda za obrazovanje, sport i mlade za gradnju škole u naselju Dragonožec.
2. Vijeće Mjesnog odbora Dragonožec daje negativno mišljenje na ponuđeni prijedlog.
3. Zbog važnosti teme za koju su zainteresirana i naselja Gornji i Donji Dragonožec, Havidići, Lipnica, dio Markuševca, Gornji i Donji Trpuci, Vijeće Mjesnog odbora Dragonožec traži sazivanje zbora građana na temu izgradnje osnovne škole sa sportskom dvoranom. Predlaže se datum 16. ožujka u 19,00 sati. Na tom sastanku nakon izlaganja predstavnika Gradskog ureda za obrazovanje, sport i mlade donijeti će se odluka o izgradnji škole. 
4. Ovaj se zaključak dostavlja Vijeću Gradske četvrti Brezovica na daljnje postupanje

Jednoglasno (5 „za“) je usvojen
ZAKLJUČAK
o sazivanju zbora građana Mjesnog odbora Dragonožec


1. Saziva se zbor građana Mjesnog odbora Dragonožec za 16. ožujka 2022.   
2. Zbor građana saziva se radi izjašnjavanja građana o gradnji škole u Donjem Dragonšcu.         
3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Brezovica.

Ad. 2. – Imenovanje puteva u naselju Dragonožec

Marijan Hrgović otvara drugu točku dnevnoga reda, O prijedlogu su članovi već raspravljali na prošloj sjednici te su donijeli zaključak za imenovanje. Dobivena je informacija da će se ulica lakše imenovati ako je vezana uz neki direktni naziv za naselje (koji je bio prije u upotrebi). Kroz raspravu se izdvajaju dva prijedloga za ime ulice: Zabrestje i Vrtna ulica.
Marijan Hrgović zatvara raspravu te daje na glasanje slijedeći zaključak 	
Jednoglasno (5 „za“) je usvojen
ZAKLJUČAK
o imenovanju javnih dobra puteva na k.č. 2867 i 2869 k.o. Dragonožec

1. Vijeće Mjesnog odbora Dragonožec razmotrilo je prijedlog imenovanja za k.č. 2867 i 2869 k.o. Dragonožec.
2. Vijeće Mjesnog odbora Dragonožec predlaže da se javna dobra putevi na k.č. 2867 i k.č. 2869 k.o. Dragonožec imenuju na slijedeći način:
- k.č. 2867 k.o. Dragonožec predlaže se da nosi ime Zabrestje	 
      - k.č. 2869 k.o. Dragonožec (od Šipkovine do ulice Čret), predlaže se da nosi ime   
        Vrtna ulica
3. Ovaj se zaključak dostavlja Vijeću Gradske četvrti Brezovica na daljnje postupanje

Ad. 3. – Zahtjev NK Mladost

Marijan Hrgović otvara točku dnevnoga reda, Daje informacije uz točku te otvara raspravu u kojoj su sudjelovali svi članovi Vijeća. Materijal su članovi dobili i upoznati su sa njim.
Prijedlog je da se iz prioriteta za KA kojeg su članovi izglasali maknu stavke asfaltiranje parkinga i za projekt 20.000,00 kn. U prijedlog KA stavlja se akcija u iznosu 70.000,00 kn – izgradnja rasvjete na igralištu NK Mladost.
Marijan Hrgović zatvara raspravu te daje na glasanje slijedeći zaključak 	
Jednoglasno (5 „za“) je usvojen
ZAKLJUČAK
o Prioritetima za Plan komunalnih aktivnosti Gradske četvrti Brezovica u 2022.
 
1. Vijeće Mjesnog odbora Dragonožec razmotrilo je prijedlog Plana prioriteta Komunalnih aktivnosti Gradske četvrti Brezovica za Mjesni odbor Dragonožec u 2022.
2. Vijeće Mjesnog odbora Dragonožec predlaže da se u Plan uvrste:
VODOOPSKRBA
- PRI ŽEDNJAKU prema kbr. 2 -  izrada projektne dokumentacije za 30 metara  
   (20.000,00 kn)
- VODOVODNA I odvojak izrada projektne dokumentacije za 120 metara  (20.000,00  
    kn)
IGRALIŠTA I ZELENE POVRŠINE
	- DJEČJE IGRALIŠTE Donjodragonoška kbr. 44 – preseljenje sprava (102.580,00 kn)
	- DJEČJE IGRALIŠTE Sitača 5 – 7 – zatravnjenje (2.125,00 kn)
 JAVNOPROMETNE POVRŠINE I OBJEKTI
- OKOLIŠ CRKVE – uređenje prilaza (250.000,00 kn)
	- BOŽIĆNO UKRAŠAVANJE – bor i zvonca (50.000,00 kn)
	- Briše se SITAČA – asfaltiranje parkirališta NK Mladost	(20.000,00 kn) te se    
               uvrštava akcija: IZGRADNJA RASVJETE NA IGRALIŠTU NK MLADOST 
               (70.000,00 kn)
	- ŠIMEROV BREG – zacjevljivanje (14.000,00 kn)
	- ŠIMEROV BREG istočna strana – zacjevljivanje 30 metara oborinske odvodnje  
              (40.000,00 kn)
	- PUTEVI – šljunčanje (80.000,00 kn)
JAVNA RASVJETA
- DONJODRAGONOŠKA ULICA od kbr. 89 do Gornjodragonoška ulica kbr. 2– 
   projektiranje javne rasvjete  300 metara (20.000,00 kn)	
3. Ovaj se zaključak dostavlja Vijeću Gradske četvrti Brezovica na daljnje postupanje

Ad. 4. - Pitanja i prijedlozi

Marijan Hrgović otvara četvrtu točku dnevnoga reda i otvara raspravu. Dao je informaciju da ga je kontaktirao g. Suljo i informirao ga je o problemima vezanim uz vodu, kontejner i košnji grabe do njegove kuće.
[bookmark: _GoBack]Mirica Fanuko zatražila je da se počisti smeće iza i oko škole te da se spriječi ulazak djece u  zgradu koja je oštećena u potresu.
Marijan Hrgović, obzirom da više nije bilo pitanja zatvara točku dnevnoga reda i zaključuje sjednicu.   

Sjednica je završila u 20,50 sati. 



KLASA: 024-08/22-003/415
URBROJ: 251-13-11-8-22-2
Dragonožec, 16.veljače 2022.

